Ούκιτα Κόκιτσι

Ο Ούκιτα Κόκιτσι (1757-1847;, ιαπωνικά: 浮田 幸吉, μεταγραφή: Ukita Kōkichi) ήταν Ιάπωνας πρωτοπόρος της αεροπορίας, ο οποίος συχνά επαινείται για την κατασκευή τεχνητών πτερύγων καθώς και πως πέταξε με αυτές. Θεωρείται επίσης ο πρώτος Ιάπωνας που πέταξε. Είναι ακόμη γνωστός ως Τσόζιν Κόκιτσι (Chōjin Kōkichi, 鳥人 幸吉/Kōkichi o άνθρωπος-πουλί), Χυόγκου-σι Κόκιτσι (Hyōgu-shi Kōkichi, 表具師 幸吉/Kōkichi ο χαρτοκολλητής), Σακουράγια Κόκιτσι (Sakuraya Kōkichi, 櫻屋 幸吉), Μπιζέν'ια Κόκιτσι (Bizen'ya Kōkichi, 備前屋 幸吉), και Μπινκόσαϊ (Binkōsai, 備考斎).

 Ο Ούκιτα γεννήθηκε το 1757 κατά την διάρκεια της περιόδου Έντο, στο Χατσιχάμα, της επαρχίας Κοζίμα στην Ιαπωνία, και ήταν ο δεύτερος γιος του Ούκιτα (Σακουράγια) Σεϊμπέι (浮田（櫻屋）清兵衛). Ο πατέρας του ασθένησε και απεβίωσε όταν ο Ούκιτα ήταν επτά ετών. Μετά τον θάνατο του πατέρα του μετακόμισε στην πόλη Οκαγιάμα και έγινε βοηθός του χαρτοκολλητή Χυόγκου-σι.Ο Ούκιτα σπούδασε βιολογία και έδειξε ενδιαφέρον στο πέταγμα των πουλιών. Θεωρούσε πως «υπολογίζοντας την αναλογία της επιφάνειας των φτερών προς το βάρος του σώματος και πως χρησιμοποιώντας αυτή την αναλογία θα μπορούσε να κατασκευάσει ένα τεχνητό φτερό, με το οποίο οι άνθρωποι θα μπορούσαν να πετάξουν σαν πουλιά». Η ικανότητα του στην χαρτοκόλληση ήταν πολύ χρήσιμη στην κατασκευή φτερών. Κατασκεύασε τις πλευρές των φτερών από μπαμπού, τις κάλυψε με χαρτί και ύφασμα και βερνίκωσε την επιφάνεια με βερνίκι από ιαπωνικούς λωτούς. Αφού απέρριψε πολλά από τα πρωτότυπα του, ο Ούκιτα προσπάθησε να πετάξει πάνω από γέφυρα στον ποταμό Ασαχιγκάουα το καλοκαίρι το 1785. Ορισμένες πηγές αναφέρουν πως αιωρήθηκε για ελάχιστα μέτρα, αλλά άλλοι αναφέρουν πως απλώς έπεσε. Ο Ούκιτα αμέσως συνελήφθη από τους σαμουράι του τομέα Οκαγιάμα και τον Λόρδο Ικέντα Χαρουμάσα ο οποίος τον εξόρισε από τον τομέα Οκαγιάμα. Σε άλλες έκθέσεις, όπως του Καν-σα-ζαν, ο οποίος ήταν σύγχρονος λόγιος/ποιητής ο οποίος αναφέρθηκε στο συμβάν στο γραπτό του, δηλώνεται πως ο Ούκιτα αποκεφαλίστηκε από τον Σογκουνάτο Τοκουγκάβα. Μετά την προσπάθεια του, ο Ούκιτα μετακόμισε στο Σούνπου (駿府), της περιφέρειας Σουρούγκα (σημερινή Σιζουόκα) και άνοιξε κατάστημα πώλησης βαμβακιού με το όνομα Bizen'ya Kōkichi. Αφού ολοκλήρωσε την ίδρυση της επιχείρησης, την μετέφερε στον ανηψιό του και έγινε οδοντοτεχνίτης με το όνομα Binkōsai. Οι εξαιρετικές οδοντοστοιχίες του τον έκαναν γνωστό.Δεν έχουν γίνει πολλά γνωστά για τα τελευταία χρόνια της ζωής του, αλλά υπάρχουν δύο εκδοχές. Η μία είναι πως ο Ούκιτα πέταξε ξανά στο Σούνπου και εκτελέστηκε για το έγκλημα της πρόκλησης αναταραχής. Η άλλη εκδοχή είναι πως ο Ούκιτα μετακόμισε στο Μιτσούκε (見附), της περιφέρειας Τοτόμι (σημερινή Ιβάτα), όπου πέρασε ήρεμα το υπόλοιπο της ζωής του με την σύζυγο και τα παιδιά του προτού αποβιώσει το 1847 σε ηλικία 90 ετών. Ο τάφος του βρίσκεται στο Ναό Ντάικεν-ζι (大見寺), στην Ιβάτα της Σιζουόκα. Το μεταθανάτιο όνομα του (βουδιστικό όνομα) είναι 釋帝玄居士 (Sekiteigen-Koji). Αμπάς ιμπν Φιρνάς Άιλμερ του Μαλμεσμπέρι Χεζάρφεν Αχμέτ Τσελεμπή 斎藤茂太『飛行機とともに - 羽ばたき機からSSTまで』中央公論社 (Shigeta Saito "With the Airplane - From Flapping Machine to SST" Central Public Company) （中公新書301） (Chukyo-ken Books 301)、1972、ISBN 4-12-100301-2 竹内正虎『日本航空發達史』相模書房、(Masatake Takeuchi "Japan Airlines Development History" Sagami Shobo) 1940 (Ιαπωνικά) Παρουσίαση από το μουσείο της πόλης Οκαγιάμα